**מפגש בנושא המאבק נגד סגירת תכנית היל"ה**

**רציונל:** חוסר הודאות בשל אי תקצוב תוכנית היל"ה בקיץ הזה גם לתחושות קשות בקרב אנשי הצוות והתלמידים/תלמידות כאחד. חוסר הודאות הזה גרם לתחושת לחץ ואין אונים לצד תחושות שחייבים להיות אקטיבים ולקחת חלק במאבק על תוכנית היל"ה. כך ראינו בקיץ האחרון, אנשי צוות יחד עם תלמידים ובוגרים שלא נחו על שמריהם ונאבקו על זכות תלמידי היל""ה ללמוד.

לצד התחושות, יש חשיבות גדולה בהבנת מושגי יסוד באזרחות שבאו לידי ביטוי בתקופה זו: זכויות יסוד דמוקרטיות, קבלת החלטות בממשלה, חוק לימוד חובה ועוד.

המערך הנ"ל נבנה להנחיה משותפת של צוות קידום נוער ופדגוגיה ביחידה.

**פתיח במליאה**:

לשלוח סרטון מההפגנות לתלמידים בווטסאפ/ להקרין ביחידה/ להקריא כתבה

ניתן להשתמש בכתבה [מוואלה](https://news.walla.co.il/item/3379911), מ[ynet](https://www.ynet.co.il/article/BJUufcqMw) או כל כתבה שנראית רלוונטית.

סבב של "אוורור רגשות":

* שמעתם את החדשות? איך שמעתם עליהם?
* איך הרגשתם בעקבות החדשות על סגירת תוכנית היל"ה? (שמחתם, חששתם, ידעתם שיהיה בסדר, התעצבנתם)
* מהם הפעולות שעשיתם (אם בכלל) בעקבות החדשות (יצאתם להפגין, פניתם להורים, חיפשתם מסגרת אחרת ועוד)
* איזה מידע הייתם רוצים לדעת בנושא לפני פתיחת שנת הלימודים?

חשוב להבין ולהכיר שתוכנית היל"ה פועלת מתוקף חוק לימוד חובה ולכן לא תיסגר. למרות אי הודאות שהייתה, השנה נפתחה כרגיל ולא נשקפת סכנת סגירה לתוכנית.

מצ"ב מצגת בנושא המאבק על תוכנית היל"ה. המצגת בנויה מנושאים, מושגים ופעילויות ממקצוע האזרחות שקשורים באופן ישיר למאבק על התוכנית. ניתן להשתמש במצגת באמצעות שיעור מקוון או שיעור פא"פ ביחידה.